KOMISIJOS REGLAMENTAS (EB) Nr. 1023/2004
2004 m. gegužės 26 d.
nustatantis sąlygas, kuriomis galima priimti importo licencijų prašymus, pateiktus 2004 m. gegužės mėn. kai kuriems kiaulienos pagrindu pagamintiems produktams pagal režimą, numatytą Tarybos reglamentu (EB) Nr. 774/94, atidarančiu tam tikras Bendrijos tarifines kiaulienos ir kai kurių kitų žemės ūkio produktų kvotas bei numatančiu tokių kvotų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. birželio 22 d. Komisijos reglamentą (EB) Nr. 1432/94, nustatantį režimo, numatyto kiaulienos sektoriui Tarybos reglamentu (EB) Nr. 774/94, atidarančiu tam tikras Bendrijos tarifines kiaulienos ir kai kurių kitų žemės ūkio produktų kvotas bei numatančiu tokių kvotų administravimą, taikymo ypatybes (1), ypač į jo 4 straipsnio 4 dalį,
kadangi:
(1)
Laikotarpiui nuo 2004 m. gegužės 1 d. iki birželio 30 d. pateikti importo licencijų prašymai yra mažesniems už turimus kiekius, todėl gali būti visiškai patenkinami.
(2)
Tikslinga nustatyti kitam laikotarpiui turimą kiekį.
(3)
Derėtų atkreipti operatorių dėmesį į tai, kad licencijos gali būti naudojamos tik tiems produktams, kurie atitinka visas šiuo metu Bendrijoje galiojančias veterinarines nuostatas,
PRIĖMĖ ŠĮ REGLAMENTĄ:
1 straipsnis
1. Taip, kaip nustatyta I priede, yra tenkinami importo licencijų prašymai, pateikti laikotarpiui nuo 2004 m. gegužės 1 d. iki birželio 30 d., remiantis Reglamentu (EB) Nr. 1432/94.
2. Laikotarpiui nuo 2004 m. liepos 1 d. iki rugsėjo 30 d. gali būti pateikiami importo licencijų prašymai visiems kiekiams, minėtiems II priede, remiantis Reglamento (EB) Nr. 1432/94 nuostatomis.
3. Licencijos gali būti naudojamos tik tiems produktams, kurie atitinka visas šiuo metu Bendrijoje galiojančias veterinarines nuostatas.
2 straipsnis
Šis reglamentas įsigalioja 2004 m. gegužės 27 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gegužės 26 d.